Tulli on tänään tiedottanut Sipulikanava-nettifoorumin sulkemisesta. Tullin virallinen tiedote löytyy täältä. Koska tiedote on vaikealukuinen, olen kääntänyt sen alle suomeksi.

Tullin tiedote alkaa

Yksityishenkilöt ostivat ja myivät huumeita Sipulikanava-nettifoorumilla. Jarnohan se sit jossain vaiheessa veti ässän hihastaan ja kekkas, että mehän voidaan ottaa foorumin ylläpitäjä kiinni! Ovelasti vielä syytettiin ylläpitäjää henkilöiden keskinäisistä huumekaupoista. Hyvä tuli!

Tullin tiedote päättyy

Vakavammin puhuen: Tullin propagandakoneisto on mielenkiintoinen. Median käyttöön tehdään dramaattisia takavarikkovideoita. Myös hämäriä kuvia on tyrkyllä. Samalla syytettyä itseään kovistellaan olemaan julkaisematta esitutkintamateriaalia, jota on muuten 15000 sivua. Kyllä, viisitoistatuhatta. Mediat ovat nähtävästi julkistaneet tullin propagandapläjäyksen ihan sellaisenaan vailla kritiikin häivääkään, sillä kukaan ei käy läpi 15000 sivua materiaalia parissa päivässä. Helppo uutisointi toimittajalle. Ei tarvitse painaa kuin ctrl-c ja ctrl-v.

Janne Paalijärvi – http://paalijarvi.fi/

Facebook: https://www.facebook.com/paalijarvi

Twitter: https://twitter.com/paalijarvi